# Y:\TEADUSKOOL USERS\Natasha\1_TK oppetoo\KURSUSTE passid\2018_2019\märk_ymar_2018.png Aktiivse kodaniku ABC  *e-kursus Moodle keskkonnas*

**Kursuse eesmärgiks** on arendada aktiivse, teadliku, demokraatliku ja vastutustundliku kodaniku pädevusi.

Kursus on mõeldud toetama gümnaasiumi õppekava sotsiaalainete ainevaldkonnas kohustulikest ainetest ühiskonnaõpetust ja valikkursuseid „Globaliseeruv maailm”, „Üldajalugu – maailma ajalugu: tsivilisatsioonid väljaspool Euroopat” ja „Üldajalugu – Euroopa maade ja Ameerika Ühendriikide ajalugu”. Kursus toetab sisseastumist riigi- ja ühiskonnateaduslike õppekavadele Tartu Ülikoolis.

**Kursuse läbinud õpilane:**

* teab poliitikast toimuvast, oskab mõtestada ja seostada poliitikas toimuvat lähtuvalt osapooltest ja vaadetest,
* oskab osaleda poliitikas demokraatlikult ja vastutustundlikult, teiste kodanikega koos ja ka talle endale sobival viisil,
* oskab langetada informeeritud valimisotsuseid ning sõnastada argumenteeritud seisukohti küsimustes, kus õigekspeetavaid arusaamu on rohkem kui üks.

|  |  |
| --- | --- |
| Ainekood | P2TP.TK.079 |
| Vastutav õppejõud | Alar Kilp, PhD (politoloogia), alar.kilp@ut.ee |
| Kursuse maht  | 2 EAP |
| Kursuse läbiviimise aeg | 5. jaanuar - 17. märts 2026 *(10 nädalat)* |
| Sihtrühm  | gümnaasiumi 10.-12. klass (kursusele ei võeta kooliväliseid täiskasvanuid) |
| Osalejate piirarv | 150 |
| Osavõtutasu õpilastele | Tasuta  |
| Kursuse sisu (teemad) | **1. nädal**. Mis on poliitika? **2. nädal**. Kuidas ära tunda peamisi ideoloogiaid ?**3. nädal**. Kuidas peaksin demokraatliku kodanikuna suhtuma endast rikkamatesse ja vaesematesse ning käituma nendega, kelle poliitilisi vaateid ma taunin? **4. nädal**. Milliseid teadmisi ja oskusi vajan valimistel osalemiseks? **5. nädal**. Kuidas muutuvad hääled saadikute kohtadeks?Kes esindab mind siis, kui valimistel minu poolt valitud kandidaat ei osutunud valituks? Kuidas vastutab minu poliitiline esindaja valijate ees? **6 nädal**. Milliseid teadmisi ja oskusi vajan erakonnas osalemiseks? **7. nädal.** Noortel on noorte huvid, ent noorte erakonda ei ole. Kes ja kuidas esindab noorte huve poliitikas?**8. nädal.** Mis on avalik arvamus, kuidas mõjutavad seda kodanikud ja erakonnad ning kuidas on erakonnad sellest mõjutatud? Kuidas tunda ära demagoogiat? Kuidas demagoogiale vastata?**9. nädal.** Kuidas jõuda demokraatias poliitilise eliidi hulka? Millised oskused on vajalikud demokraatias poliitilise eliidi hulka jõudmiseks? **10. nädal.** Kokkuvõte:demokraatliku kodaniku poliitikas osalemise viisid ja oskused. Demokraat iseenda moodi. |

**Õpilaste hinnang antud kursusele:**

|  |
| --- |
| * *Sain rohkem teada oma kodanikukohustustest, mistõttu kindlasti osalen aktiivsemalt valimistel ja kuulan debatte. Lisaks õppisin, kuidas on võimalik poliitilisse eliiti pürgida ning võimalik, et kunagi proovin seda.*
 |
| * *Kuna ise tegelen avaliku poliitikaga õpilaste tasemel siis aitab see kursus paremini enda mõtteid selgeks teha ja teiste otsustest aru saada.*
 |
| * *Õppisin poliitikat mõtestama kui mängu. See annab positiivse suhtumise ja kukutab ümber seni levinud arvamuse, et poliitika on ebaõiglane.*
 |
| * *Mul jäi koolitusest väga hea üldmulje, sest õppisin enda jaoks palju uut, kasulikku ja vajalikku. Eriti meeldisid mulle õppevideod, kokkuvõtted, kontrollküsimused (aitasid paremini aru saada ja teadmisi kinnistada) ja ka iganädalased tagasisided (oli huvitav saada teada ka teiste osalejate arvamust).*
 |
| * *Minule väga meeldis. Materjali oli parajas koguses, kordagi ei tekkinud tunnet, et tahaks kursuse katki jätta. Õppematerjalid olid huvitavalt koostatud.*
 |
| * *Kursusetegijad on näinud palju vaeva ning kursus oli igati loogiline ja hästi struktureeritud. Samuti hinnati/ töötati läbi iganädalaselt ja õigeaegselt kursusel osalejate vastused, millest ka kokkuvõte tehti, millest oli väga kasu, sest see andis hea ülevaate, kuidas teised arvavad ja mõtlevad ning seeläbi sain ise oma mõtteid ja arvamust kujundada.*
 |